OpenLLM-France/wikimedia huggingface dataset:
# Universitat d'Oulu

La Universitat d'Oulu (en finès: Oulun yliopisto) és una institució universitària de finançament públic, està situada a sis quilòmetres al nord del centre de la ciutat de Oulu, Finlàndia. Va ser fundada el 8 de juliol de 1958. La universitat té al voltant de 13000 estudiants i 2900 empleats, i s'hi ofereixen 20 programes de màster internacional. La universitat sovint es classifica com una de les millors universitats de Finlàndia i de les 400 millors del món.

## Campus

La Universitat d'Oulu està dividida en sis facultats:
* Facultat de Bioquímica i Medicina Molecular
* Facultat de Tecnologies de la Informació i Enginyeria Electrònica
* Facultat de Tecnologia
* Facultat de Ciència
* Facultat d'Humanitats
* Facultat de Medicina
* Facultat d'Educació
* Facultat d'Economia

## Exalumnes

* Martti Ahtisaari: expresident de Finlàndia, Premi Nobel de la Pau (2008)
* Jarkko Oikarinen: desenvolupador d'Internet Relay Chat (IRC)

## Galeria

* Biblioteca
* Campus de Linnanmaa
* Facultat d'Economia i Administració Financera
* Martti Ahtisaari

## Referències

* ↑ «ARWU 2009», 23-03-2013. Arxivat de l'original el 2013-03-23. [Consulta: 17 febrer 2020].
* ↑ «QS World University Rankings® 2014/15» (en anglès), 11-09-2014. [Consulta: 17 febrer 2020].
* ↑ «Martti Ahtisaari wins Nobel Peace Prize». University of Oulu [Oulu], 10-10-2008 [Consulta: 17 febrer 2020]. Arxivat 4 de desembre 2010 a Wayback Machine. «Còpia arxivada». Arxivat de l'original el 2010-12-04. [Consulta: 17 febrer 2020].
# Trudie Lamb-Richmond

Trudie Lamb-Richmond és membre de la Nació Tribal Schaghticoke i s'ha involucrat en la política i educació dels amerindis dels Estats Units durant quaranta anys.

## Biografia

Graduada a la Universitat de Long Island, amb un master en antropologia de la Universitat de Connecticut i un mestratge en Educació de la Bank Street College of Education, Richmond ha escrit i editat diverses publicacions, projectes i exhibicions educatives. Aquestes inclouen The Spirit of the Drum (1986) i Perspectives: Authentic Voices of Native Americans (1996). És directora de Programes Públics del Mashantucket Pequot Museum & Research Center, a la reserva Mashantucket Pequot, i fou directora d'Educació per a Programes Públics de l'Institut per a Estudis Amerindis a Washington (Connecticut) de 1988 a 1993 i director assistent de 1993 a 1996. Ha estat co-fundadora d'American Indians for Development (A.I.D.) el 1974 i n'ha estat directora assistent fins al 1986. El 1987 el Governador de Connecticut (William O'Neill), assignà a Richmond un grup de treball sobre qüestions indígenes. Va ser membre del Consell d'Afers Indis de Connecticut (CIAC) el 1974-1985 i també ha estat membre del Comitè del Patrimoni Nadiu Americà com a nomenat pel legislatiu. Richmond is a Native storyteller and still gives seminars in Ledyard, Connecticut.

## Vegeu també

* Nació Tribal Schaghticoke
* Truman Bradley
* Kent (Connecticut)

## Referències

* ↑ «Institute for American Indian Studies - Visitor Information». Arxivat de l'original el 2011-11-04. [Consulta: 22 juny 2014].
* 1 2 3 4 «Mashantucket Pequot Museum & Research Center - Staff Biographies». Arxivat de l'original el 2010-02-03. [Consulta: 22 juny 2014].
* ↑ http://www.ct.gov/cct/cwp/view.asp?A=2079&Q=440716

## Enllaços externs

* Schaghticoke Tribal Nation
* Institute for American Indian Studies
* Mashantucket Pequot Museum & Research Center
* Ct. Dept. of Environmental Protection - Ct. Indian Affairs Council
# Sàtir (metge)

Sàtir (en llatí Satyrus, en grec antic Σάτυρος) era un metge grec del segle ii, deixeble de Quint, segons diu Galè. Va ser aquest deixeble el que va conservar i transmetre les opinions de Quint als seus alumnes sense cap omissió.
Va viure alguns anys a Pèrgam i va ser un dels primers mestres de Galè (vers l'any 149). Va escriure algunes obres d'anatomia i uns comentaris sobre el part que s'havien inclòs al Corpus Hipocràtic. Cap dels seus escrits s'ha conservat.

## Referències

* ↑ W.A.G., Satyrus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 728
# Meridià 152 a l'oest

El meridià 152 a l'oest de Greenwich és una línia de longitud que s'estén des del pol Nord travessant l'oceà Àrtic, Amèrica del Nord, l'oceà Pacífic, Oceania, l'oceà Antàrtic, i l'Antàrtida fins al pol Sud.
El meridià 152 a l'oest forma un cercle màxim amb el meridià 28 a l'est. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 16.920 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 152° 0′ O﻿ / ﻿90.000°N,152.000°O﻿ / 90.000; -152.000﻿ (Oceà Àrtic) Oceà Àrtic 72° 3′ N, 152° 0′ O﻿ / ﻿72.050°N,152.000°O﻿ / 72.050; -152.000﻿ (Mar de Beaufort) Mar de Beaufort 70° 34′ N, 152° 0′ O﻿ / ﻿70.567°N,152.000°O﻿ / 70.567; -152.000﻿ (Estats Units) Estats Units Alaska 60° 41′ N, 152° 0′ O﻿ / ﻿60.683°N,152.000°O﻿ / 60.683; -152.000﻿ (Badia de Cook) Badia de Cook 60° 25′ N, 152° 0′ O﻿ / ﻿60.417°N,152.000°O﻿ / 60.417; -152.000﻿ (Estats Units) Estats Units Alaska — Illa de Kalgin 60° 41′ N, 152° 0′ O﻿ / ﻿60.683°N,152.000°O﻿ / 60.683; -152.000﻿ (Badia de Cook) Badia de Cook Passa a l'oest de la Península de Kenai, Alaska, Estats Units (a 59° 18′ N, 151° 59′ O﻿ / ﻿59.300°N,151.983°O﻿ / 59.300; -151.983﻿ (Kenau Peninsula)) 60° 25′ N, 152° 0′ O﻿ / ﻿60.417°N,152.000°O﻿ / 60.417; -152.000﻿ (Estats Units) Estats Units Alaska — Illes Barren 58° 44′ N, 152° 0′ O﻿ / ﻿58.733°N,152.000°O﻿ / 58.733; -152.000﻿ (Oceà Pacífic) Oceà Pacífic 58° 21′ N, 152° 0′ O﻿ / ﻿58.350°N,152.000°O﻿ / 58.350; -152.000﻿ (Estats Units) Estats Units Alaska — Illa Afognak 58° 12′ N, 152° 0′ O﻿ / ﻿58.200°N,152.000°O﻿ / 58.200; -152.000﻿ (Oceà Pacífic) Oceà Pacífic Passa a l'est de l'illa Kodiak, Alaska, Estats Units (at 57° 37′ N, 152° 9′ O﻿ / ﻿57.617°N,152.150°O﻿ / 57.617; -152.150﻿ (illa Kodiak)) Passa a l'oest de l'illa Flint, Kiribati (at 11° 25′ S, 151° 48′ O﻿ / ﻿11.417°S,151.800°O﻿ / -11.417; -151.800﻿ (illa Flint)) Passa a l'oest de l'atol Tupai, Polinèsia Francesa (a 16° 14′ S, 151° 51′ O﻿ / ﻿16.233°S,151.850°O﻿ / -16.233; -151.850﻿ (Tupai)) Passa a l'est de l'atol Maupiti, Polinèsia Francesa (a 16° 26′ S, 152° 13′ O﻿ / ﻿16.433°S,152.217°O﻿ / -16.433; -152.217﻿ (Maupiti)) Passa a l'oest de l'illa Bora Bora, Polinèsia Francesa (a 16° 28′ S, 151° 47′ O﻿ / ﻿16.467°S,151.783°O﻿ / -16.467; -151.783﻿ (Bora Bora)) 60° 0′ S, 152° 0′ O﻿ / ﻿60.000°S,152.000°O﻿ / -60.000; -152.000﻿ (Oceà Antàrtic) Oceà Antàrtic 77° 20′ S, 152° 0′ O﻿ / ﻿77.333°S,152.000°O﻿ / -77.333; -152.000﻿ (Antàrtida) Antàrtida Dependència de Ross, reclamat per Nova Zelanda

## Referències

* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
* ↑ «Vincenty formula for distance between two Latitude/Longitude points».

## Vegeu també

* Meridià 151 a l'oest
* Meridià 153 a l'oest
# Kagulu

El kagulu (o kaguru) és una llengua bantu parlada a Tanzània. És parlat a l'est de Tanzània, vora de Dodoma i dins la regió de Morogoro. És, segons els seus locutors, mútuament comprensible amb les llengües de les poblacions bantus veïnes. Són a l'est, els zigula, nghwele, zalamo, ngulu, luguru i sagala. A l'oest viuen els gogo i hehe.

## Referències

* ↑ Petzell 2008, p. 23.
* ↑ Petzell 2008, p. 25.

## Bibliografia

* (anglès) Malin Petzell, 2008, The Kagulu language of Tanzania: Grammar, texts and vocabulary, Colònia, Rüdiger Köppe Verlag.
# Ocell de tempesta d'Elliot

L'ocell de tempesta d'Elliot (Oceanites gracilis) és un ocell marí de la família dels oceanítids (Oceanitidae) que habita les costes del Pacífic de Sud-amèrica i les illes Galápagos.
# Universidade Federal de Minas Gerais

La Universidade Federal de Minas Gerais (UFMG) és una universitat pública que a la ciutat de Belo Horizonte, capital de l'estat de Minas Gerais, Brasil, i és la universitat més gran d'aquest estat.

## Referències

* ↑ Faculdades reconhecidas pelo MEC
# Brignano-Frascata

Brignano-Frascata és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Casasco, Cecima, Dernice, Garbagna, Gremiasco, Momperone i San Sebastiano Curone.

## Galeria

* Església parroquial
* Castello Bruzzo
* Torrente Curone
# Trudobelikovski

Trudobelikovski - Трудобеликовский (rus) - és un khútor del krai de Krasnodar, a Rússia. Es troba al delta del riu Kuban, davant de Slàviansk-na-Kubani. És a 11 km al sud de Poltàvskaia i a 74 km al nord-oest de Krasnodar.
Pertanyen a aquesta stanitsa els khútors de Zelenski, Krikuna, Krijanovski, Kórjevski, Kulika, Surovo, Teleguín, Tikhovski, Turkovski i Txigrina.

## Història

La ciutat va néixer a partir d'una factoria o colònia comercial genovesa establerta el segle xii, anomenada Copa, Copària o Conari, controlada per la família Ghisolfi. Després de la caiguda de la influència de la república a la regió del Ponto, va ser abandonada fins al 1747, quan tropes del kanat de Crimea van erigir-hi un fort denominat Eni-Kopil, que es convertiria en l'assentament de Kopil. Després de la conquesta russa de la península de Taman a finals del segle xviii, els cosacs de la Mar Negra van establir-hi el fort Prototski. Després del final de la Guerra del Caucas, famílies procedents de les stanitses de Poltàvskaia i Slaviànskaia van fundar-hi el khútor Prototski el 1890. Després de la Guerra Civil Russa, el setembre del 1920, el Comitè Revolucionari va decidir posar-li el nom de Trudi Belika en homenatge de Semió Efimóvitx Belika, president del Comitè, ajusticiat el 1918. Més endavant va rebre el nom actual.
# Synclera

Synclera» és un gènere d'arnes de la família Crambidae descrit per Julius Lederer el 1863.

## Taxonomia

* Synclera chlorophasma (Butler, 1878)
* Synclera danalis (Hampson, 1893)
* Synclera himachalensis Pajni & Rose, 1978 (Índia)
* Synclera jarbusalis (Walker, 1859)
* Synclera nigropenultimalis Kirti, 1993
* Synclera retractilinea (Hampson, 1917)
* Synclera rotundalis (Hampson, 1893)
* Synclera seychellensis J. C. Shaffer & Munroe, 2007 (Seychelles)
* Synclera stramineatis Kirti, 1993
* Synclera subtessellalis (Walker, 1865) (Congo i Índia)
* Synclera tenuivittalis Turati, 1934
* Synclera tibialis Moore, 1888
* Synclera traducalis (Zeller, 1852)
* Synclera univocalis (Walker, 1859) (Sud-àfrica, Índia i Myanmar)

## Referències

* ↑ «GlobIZ search». Global Information System on Pyraloidea. [Consulta: 16 març 2019].
* ↑ Pitkin, Brian; Jenkins, Paul. «Synclera Lederer, 1863» (en anglès). Butterflies and Moths of the World. Londres: Natural History Museum, 05-11-2004.

## Bibliografia

* Pajni & Rose (1978). "Revision of the genus Pagyda Walker for the revalidation of its synonym Synclera Lederer along with the description of a new species [Synclera himachalensis] (Lepidoptera: Pyralidoidea: Pyraustidae)". Entomon. 3 (2): 215-219.
* De Prins, J.; De Prins, W. «Synclera Lederer, 1863» (en anglès). Afromoths, 2018. Arxivat de l'original el 2022-02-07. [Consulta: 16 març 2019].
# Meridià 153 a l'oest

El meridià 153 a l'oest de Greenwich és una línia de longitud que s'estén des del pol Nord travessant l'oceà Àrtic, Amèrica del Nord, l'oceà Pacífic, Oceania, l'oceà Antàrtic, i l'Antàrtida fins al pol Sud.
El meridià 153 a l'oest forma un cercle màxim amb el meridià 27 a l'est. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 17.031 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 153° 0′ O﻿ / ﻿90.000°N,153.000°O﻿ / 90.000; -153.000﻿ (Oceà Àrtic) Oceà Àrtic 71° 54′ N, 153° 0′ O﻿ / ﻿71.900°N,153.000°O﻿ / 71.900; -153.000﻿ (Mar de Beaufort) Mar de Beaufort 70° 54′ N, 153° 0′ O﻿ / ﻿70.900°N,153.000°O﻿ / 70.900; -153.000﻿ (Estats Units) Estats Units Alaska 59° 48′ N, 153° 0′ O﻿ / ﻿59.800°N,153.000°O﻿ / 59.800; -153.000﻿ (Badia de Cook) Badia de Cook 58° 45′ N, 153° 0′ O﻿ / ﻿58.750°N,153.000°O﻿ / 58.750; -153.000﻿ (Estret de Shelikof) Estret de Shelikof Passa a l'est de Cap Douglas, Alaska, Estats Units (a 58° 51′ N, 143° 14′ O﻿ / ﻿58.850°N,143.233°O﻿ / 58.850; -143.233﻿ (Cap Douglas)) 58° 18′ N, 153° 0′ O﻿ / ﻿58.300°N,153.000°O﻿ / 58.300; -153.000﻿ (Estats Units) Estats Units Alaska — illa Afognak, illa Raspberry, illa Kodiak i illa Sitkalidak 57° 7′ N, 153° 0′ O﻿ / ﻿57.117°N,153.000°O﻿ / 57.117; -153.000﻿ (Oceà Pacífic) Oceà Pacífic Passa a l'oest de l'illa de Rimatara, Polinèsia Francesa (a 22° 38′ S, 152° 52′ O﻿ / ﻿22.633°S,152.867°O﻿ / -22.633; -152.867﻿ (Rimatara)) 60° 0′ S, 153° 0′ O﻿ / ﻿60.000°S,153.000°O﻿ / -60.000; -153.000﻿ (Oceà Antàrtic) Oceà Antàrtic 77° 15′ S, 153° 0′ O﻿ / ﻿77.250°S,153.000°O﻿ / -77.250; -153.000﻿ (Antàrtida) Antàrtida Dependència de Ross, reclamat per Nova Zelanda

## Referències

* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
* ↑ «Vincenty formula for distance between two Latitude/Longitude points».

## Vegeu també

* Meridià 152 a l'oest
* Meridià 154 a l'oest
# Ohrdruf

Ohrdruf és una petita ciutat en l'estat federal alemany de Turíngia a uns 30 km al sud-est d'Erfurt. Va ser fundada cap a l'any 724-726 per Bonifaci de Fulda, que hi va establir el primer monestir de Turíngia, dedicat a Sant Miquel (Michaeliskirche). Va ser la primera de diverses fundacions religioses a la ciutat, la darrera de les quals ha estat el 1991 amb el monestir carmelita Karmel St. Elija.
El 1695 Johann Sebastian Bach, ja orfe, va venir a viure i treballar aquí, a l'església de Sant Miquel, sota la custòdia del major dels seus germans, Johann Christoph Bach. Va viure a Ohrdruf entre els 10 i 15 anys. En els anys 1800 la ciutat es va convertir en un centre de fabricació de joguines. El 1774 l'orientalista i historiador Johann Gottfried Eichhorn (1752-1827) va esdevenir director del gymnasium.
El Camp de la Mort d'Ohrdruf, va ser el primer camp d'extermini en ser alliberat per l'exèrcit aliat, el 4 d'abril de 1945. D'acord amb el llibre escrit per l'historiador alemany Rainer Karlsch, i publicat el 2005, Ohrdruf podria haver estat una de les seus on els nazis van experimentar el seu projecte d'energia nuclear, matant en el procés diversos presoners de guerra, sota la supervisió de les SS. Aquesta investigació, tanmateix, no està unànimement acceptada.

## Referències

* ↑ «Eichhorn, Johann Gottfried». A: Encyclopædia Britannica (en anglès), 20-07-1998.
* ↑ Ziegert, Albrecht. «Gab es Sprengkörpertests im März 1945 bei Ohrdruf ?» (en alemany). Institut für Geowissenschaften, 2011. [Consulta: 9 maig 2018].
# Tupelo (Oklahoma)

Tupelo és un poble dels Estats Units a l'estat d'Oklahoma. Segons el cens del 2000 tenia 377 habitants.

## Demografia

Segons el cens del 2000, Tupelo tenia 377 habitants, 136 habitatges, i 99 famílies. La densitat de població era de 363,9 habitants per km².
Dels 136 habitatges en un 41,2% hi vivien nens de menys de 18 anys, en un 55,9% hi vivien parelles casades, en un 12,5% dones solteres, i en un 27,2% no eren unitats familiars. En el 22,8% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,29.
Per edats la població es repartia de la següent manera: un 31,3% tenia menys de 18 anys, un 11,4% entre 18 i 24, un 24,4% entre 25 i 44, un 18,8% de 45 a 60 i un 14,1% 65 anys o més.
L'edat mediana era de 29 anys. Per cada 100 dones de 18 o més anys hi havia 90,4 homes.
La renda mediana per habitatge era de 17.000 $ i la renda mediana per família de 19.688 $. Els homes tenien una renda mediana de 21.563 $ mentre que les dones 15.000 $. La renda per capita de la població era de 8.852 $. Entorn del 29,6% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tupelo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Tupelo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Microgobius erectus

Microgobius erectus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba des del Golf de Califòrnia fins a Panamà.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius erectus». Catalogue of Life. (anglès) (anglès)
* 1 2 FishBase (anglès)
* ↑ Allen, G.R. i D.R. Robertson 1994. Fishes of the tropical eastern Pacific. University of Hawaii Press, Honolulu. 332 p.

## Bibliografia

* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Synclitodes

Synclitodes és un gènere monotípic d'arnes de la família Crambidae descrita per Eugene G. Munroe el 1974. Conté només una espècie, Synclitodes decoripennis, descrita en el mateix article, que es troba a Bolívia i el Brasil.

## Referències

* ↑ «GlobIZ search». [Consulta: 12 gener 2019].
* ↑ Three new genera and four new species of Pyralidae (Lepidoptera) from South America (anglès)
# Kyle Soller

Kyle Soller (Bridgeport, Estats Units, 1 de juliol de 1983) és un actor de cinema, escenari i televisió estatunidenc. Els seus reconeixements inclouen un Olivier Award i tres Evening Standard Theatre Awards. Ha aparegut en diverses pel·lícules, com Anna Karenina i Marrowbone, i va guanyar un premi Olivier al millor actor per la seua actuació a The Inheritance, presentada al Young Vic Theatre el 2018.

## Primers anys

Soller va néixer l'1 de juliol de 1983 a Bridgeport, Connecticut, i es va criar a Alexandria, Virgínia. Va assistir al College of William & Mary, on es va llicenciar en història de l'art. Durant el seu tercer any d'estudis, va passar un semestre a l'estranger estudiant a la Royal Academy of Dramatic Art (RADA) de Londres, i se li va oferir l'admissió a l'acadèmia. Soller va deixar el College of William & Mary i es va traslladar a Londres per completar els seus estudis a la RADA.

## Carrera

Sóller va actuar en diverses obres de teatre després de graduar-se a la RADA el 2008, i el seu gran any va arribar el 2011, on va protagonitzar The Glass Menagerie al Young Vic, The Government Inspector també al Young Vic i The Faith Machine al Royal Court Theatre. Basant-se en aquestes actuacions, va guanyar el premi Evening Standard Theatre al millor nouvingut.
El 2012, Soller va protagonitzar l'èxit del West End A Long Day's Journey into Night d'Eugene O'Neill amb David Suchet, Laurie Metcalf i Trevor White a l'Apollo Theatre, i a la producció de la Roundabout Theatre Company de Cyrano de Bergerac com a Christian al American Airlines Theatre de Nova York.
Soller va aparéixer a la comèdia Bad Education de la BBC Three com el nou professor Mr Schwimer. El 2016 va aparéixer a Poldark de la BBC One, interpretant el cosí de Ross, Francis, i a The Hollow Crown, en el paper de Clifford. Va interpretar Scotty, un expert en apocalipsis, al drama de comèdia de Sky 1 You, Me and the Apocalypse. El 2015, va aparéixer com a Gerald Croft a la guardonada adaptació de la BBC de An Inspector Calls d'Helen Edmundson.

## Referències

* ↑ «Kyle Soller» (en francès). AlloCiné. Arxivat de l'original el 9 juny 2019.
* 1 2 3 «Kyle Soller Biography». TV Guide. Arxivat de l'original el 9 juny 2019.
* ↑ Introducing Kyle Soller, 2011.
* ↑ Roundabout Theatre Company. «Cyrano de Bergerac». Roundabout Theatre Company. Arxivat de l'original el 2017-07-01.
* ↑ «The American, Series 2, Bad Education – BBC Three».
* ↑ «An Inspector Calls – BBC One».
# Ohrady

Ohrady és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1252.
# Bédar

Bédar és una localitat de la província d'Almeria, Andalusia. L'any 2006 tenia 777 habitants. La seva extensió superficial és de 46 km² i té una densitat de 16,9 hab/km². Les seves coordenades geogràfiques són 37° 11′ N, 1° 58′ O. Està situada a una altitud de 404 metres i a 88 kilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 552 | 550 | 566 | 572 | 597 | 632 | 668 | 732 | 777 |
# Turó del Pollastre

El Turó del Pollastre és una muntanya de 295 metres que es troba al municipi d'Arenys de Munt, a la comarca del Maresme.

## Referències

* ↑ «Mapa Topogràfic de Catalunya». Institut Cartogràfic de Catalunya. [Consulta: 5 abril 2010].